Diari Oficial de la Generalitat Valenciana


Sumari del DOGV 9499, del 28-12-2022 (2022/12550)

RESOLUCIÓ de 16 de desembre de 2022, del conseller de Sanitat Universal i Salut Pública, per la qual es prorroga la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat pel Decret 7/2019, de 25 de gener, del Consell.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12829


Data del document
:   16-12-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 16 de desembre de 2022, del conseller de Sanitat Universal i Salut Pública, per la qual es prorroga la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat pel Decret 7/2019, de 25 de gener, del Consell. [2022/12897]  
El Decret 7/2019, de 25 de gener, del Consell, va aprovar el Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública (d'ara en avant, PORH), en què regulava la prolongació de la permanència en el servei actiu del personal estatutari al seu servei (DOGV 8477, 01.02.2019).  
L'article 3 del decret esmentat estableix que la vigència del PORH serà des de la seua entrada en vigor fins al 31 de desembre de 2021, i afig a continuació que «si en aqueixa data es trobaren pendents d'execució o consecució determinades actuacions o objectius d'especial rellevància contemplats en el Pla d'ordenació de recursos humans, podrà prorrogar-se'n la vigència per successius períodes anuals, per resolució de la persona titular de la conselleria amb competències en matèria de sanitat.»  
Per Resolució del 27 de desembre de 2021, de la consellera de Sanitat Universal i Salut Pública, es va prorrogar la vigència del PORH durant una anualitat, sobre la base de diferents circumstàncies, com els objectius d'ampli espectre organitzatiu que conté, que van necessitar adaptació permanent a la demanda assistencial i que han sigut objectius de gestió dels recursos humans durant el període de vigència del PORH; també es van abordar els reptes derivats de la gestió de la pandèmia COVID-19 (SARS-CoV-2), com ara: l'adaptació quantitativa de la plantilla; els plans de contingència i el reforç de les actuacions formatives per a la protecció de la salut dels treballadors; la transformació dels materials curriculars per a la seua gestió quasi exclusivament en línia, etc.  
Addicionalment, durant l'anualitat de vigència de la pròrroga, s'han produït importants canvis organitzatius com ara la reversió del departament de Torrevieja i la gestió de les ressonàncies magnètiques, anteriorment gestionats pel sector privat i actualment plenament integrats en el Sistema Valencià de Salut.  
Així mateix, en aquest període de vigència de la pròrroga del PORH, s'han produït canvis normatius de gran importància en l'àmbit de competències estatals en matèria d'ocupació pública: la publicació de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i el Reial Decret llei 12/2022, de 5 de juliol, pel qual es modifica la Llei 55/2003, de 16 de desembre, de l'Estatut Marc del personal estatutari dels serveis de salut.  
També en l'àmbit autonòmic, s'ha dut a terme la publicació de Llei 4/2021, de 16 d'abril, de la Generalitat, de la funció pública valenciana, així com les normes que la modifiquen i/o complementen:  
  
Decret llei 12/2022, de 23 de setembre, del Consell, pel qual es modifica la Llei 4/2021.  
Decret 189/2021, de 26 de novembre, del Consell, d'organització i funcionament de la Comissió Intersectorial de l'Ocupació Pública de la Generalitat  
Tot això, a fi d'aconseguir la gestió eficient dels recursos humans, ha posat de manifest la necessitat d'introduir una sèrie d'elements innovadors en el disseny del PORH, com ara:  
- Reformular de manera integral els sistemes de selecció i provisió, i introduir una gestió oberta i permanentment actualitzable.  
- Adaptar i implementar tots els instruments de gestió de recursos humans a la reducció de la temporalitat a curt i mitjà termini.  
  
- Planificar la reposició de la plantilla, tant per qüestions d'edat com per a minimitzar la pèrdua de talent per jubilació de professionals.  
  
- Dissenyar els elements facilitadors del canvi, i establir estratègies de fidelització i permanència en el Sistema Valencià de Salut,  
  
Per tot això, i amb l'objecte de disposar del període necessari per a abordar i negociar el contingut del nou porh amb els agents socials, fent ús de les atribucions conferides per la disposició final primera del decret 7/2019, de 25 de gener, del consell, i per l'article 4 del decret 185/2020, de 16 de novembre, del consell, pel qual s'aprova el reglament orgànic i funcional de la conselleria de sanitat universal i salut pública, resolc:  
  
  
Prorrogar la vigència del Pla d'ordenació de recursos humans 2019-2021, del personal de gestió directa de la Conselleria de Sanitat Universal i Salut Pública, aprovat per Decret 7/2019, de 25 de gener, del Consell (DOGV 8477 d'01.02.2019), durant el temps necessari per a l'elaboració i aprovació del nou PORH, que haurà d'efectuar-se, en tot cas, abans de la finalització de l'any 2023.  
  
València, 16 de desembre de 2022.- El conseller de Sanitat Universal i Salut Pública: Miguel Mínguez Pérez.